21

	เปิดประชุม
	  เวลา 09.30 น.                                                                                                

	
	- เมื่อถึงเวลาประชุมที่ประชุมพร้อมสมาชิกสภา อบต. ครบองค์ประชุม

	นายคำนึง   จันทร์คง
เลขานุการสภาฯ
	- เชิญประธานสภา อบต.จุดธูปเทียนบูชาพระรัตนตรัย
- อ่านประกาศอำเภอชะอวด เรื่อง ประกาศเรียกประชุมสภา อบต.ชะอวด
  สมัยวิสามัญ สมัยที่ 1 ประจำปี 2563

	
	- เชิญประธานสภาฯ เปิดการประชุมและดำเนินการประชุมตามระเบียบวาระ
  การประชุม

	นายวิเชียร   สงเสน
ประธานสภาฯ
	- กล่าวเปิดการประชุมและดำเนินการประชุมสภาฯ ตามระเบียบวาระดังนี้



	ระเบียบวาระที่ ๑
	เรื่องที่ประธานแจ้งให้ทราบ

	
	- ด้วยสถานการณ์การระบาดของโรคติดเชื้อไวรัสโคโรนา 2019 ( COVID-19) ยังคงมีการแพร่ระบาด ซึ่งมีความจำเป็นเร่งด่วนที่จะต้องดำเนินการป้องกันและควบคุมการแพร่ระบาดของโรคดังกล่าว เพื่อลดความเสี่ยงของการแพร่เชื้อ                   ในสถานที่ที่มีประชาชนใช้บริการจำนวนมาก โดยให้ประชาชนถือปฏิบัติให้สอดคล้องกับประกาศสถานการณ์ฉุกเฉินในทุกเขตท้องที่ทั่วราชอาณาจักร


	ระเบียบวาระที่ ๒
	รับรองรายงานการประชุมสภา อบต.ชะอวด 
(สมัยสามัญ สมัยที่ 1 ประจำปี พ.ศ.2563 วันที่ 28 กุมภาพันธ์  2563)

	นายวิเชียร   สงเสน
ประธานสภาฯ
	เชิญประธานกรรมการตรวจรายงานการประชุมครับ


	นายเล็ก   สุขเนาวรัตน์
ส.อบต.หมู่ที่ 1
	ท่านประธานสภา สมาชิกสภา อบต.ทุกท่าน
คณะกรรมการตรวจรายงานการประชุมสภาฯ
นายเล็ก      สุขเนาวรัตน์        ประธานกรรมการ
นายทวี       ภารชาตรี            กรรมการ
นายเสถียร   วันรัตน์              กรรมการและเลขานุการ 
ได้ทำการประชุมเพื่อตรวจรายงานการประชุมสภา อบต.ชะอวด 
สมัยสามัญ สมัยที่ 1/2563 ประชุมเมื่อวันที่ 17  เมษายน 2563
เวลา13.30 น. ณ.องค์การบริหารส่วนตำบลชะอวด                                              รายงานการประชุมดังกล่าวดำเนินการ ถูกต้อง ครบถ้วนแล้ว                                                                      
จึงขอเสนอรายงานการประชุมสภา อบต.ชะอวด สมัยสามัญ สมัยที่ 1/2563
เมื่อวันที่ 28 เดือนกุมภาพันธ์  2563 มาเพื่อสภาให้ความเห็นชอบต่อไป

	นายวิเชียร   สงเสน
ประธานสภาฯ
	ท่านใดจะขอแก้ไขเพิ่มเติมตรงไหนบ้างครับ เชิญครับ
- เมื่อไม่มี ถือว่าที่ประชุมสภาฯ รับรองรายงานการประชุมครั้งที่ผ่านมา

	มติที่ประชุม
	รับรองเป็นเอกฉันท์

	ระเบียบวาระที่ ๓
	ญัตตินายกองค์การบริหารส่วนตำบลชะอวด
เรื่อง  การให้ความเห็นชอบร่างแผนพัฒนาท้องถิ่น (พ.ศ.2561-2565)
เพิ่มเติมและเปลี่ยนแปลง ครั้งที่ 1/2563

	นายวิเชียร   สงเสน
ประธานสภาฯ
	ขอเชิญท่านนายกได้เสนอญัตติดังกล่าวครับ

	นายบุญฤทธิ์   แคล้วแก้ว
นายก อบต.
	ท่านประธานสภา สมาชิกสภา อบต.ทุกท่าน
          ตามที่กระผมได้เสนอญัตติให้สภาองค์การบริหารส่วนตำบลชะอวด บรรจุวาระการประชุมสภาองค์การบริหารส่วนตำบลชะอวด เรื่อง การให้ความเห็นชอบร่างแผนพัฒนาท้องถิ่น(พ.ศ.2561- 2565) เพิ่มเติมและเปลี่ยนแปลง 
ครั้งที่ 1/2563 นั้น กระผมขอนำเสนอดังนี้
หลักการ
          แผนพัฒนาท้องถิ่น เป็นแผนพัฒนาขององค์กรปกครองส่วนท้องถิ่น                  ที่กำหนด วิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาของ                       องค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดร่ายละเอียดแผนงานโครงการพัฒนา ที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้าและให้หมายความรวมถึงการเพิ่มเติมหรือเปลี่ยนแปลงแผนพัฒนาท้องถิ่นถิ่น

	
	เหตุผล
           เนื่องจากปัจจุบัน สภาพแวดล้อม สภาพปัญหาในพื้นที่ บริบททางสังคมได้มีการเปลี่ยนแปลงทำให้แผนพัฒนาท้องถิ่นที่มีอยู่ไม่สามารถตอบสนองความต้องการของประชาชนได้อย่างแท้จริง ดังนั้นเพื่อให้แผนพัฒนาฯ มีความสมบูรณ์ถูกต้อง มีแนวทางการพัฒนาที่ชัดเจนสอดคล้องกับยุทธศาสตร์ที่วางไว้              จึงจำเป็นต้องมีการเพิ่มเติม โครงการที่ไม่ปรากฏอยู่ในแผนพัฒนาท้องถิ่นที่ประกาศใช้ไปแล้ว หรือมีอยู่แต่ต้องการเปลี่ยนปีงบประมาณที่จะดำเนินงานให้ปรากฏอยู่ในแผนพัฒนาท้องถิ่น
ระเบียบ/ข้อกฎหมาย
          -พระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติม (ฉบับที่ 5) พ.ศ.2546 มาตรา 46 (1) สภาองค์การบริหารส่วนตำบลมีอำนาจหน้าที่ ให้ความเห็นชอบแผนพัฒนาองค์การ-บริหารส่วนตำบลเพื่อเป็นแนวทางในการบริหารกิจการขององค์การบริหารส่วนตำบล                                           
         -ระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548  แก้ไขเพิ่มเติมฉบับที่ 2 พ.ศ. 2559 ข้อ 22 
    -หนังสือกระทรวงมหาดไทย ด่วนที่สุด ที่ มท 0810.2/ว 0600                            ลงวันที่ 29 มกราคม 2559
    -หนังสือกระทรวงมหาดไทย ด่วนที่สุด ที่ มท 0810.3/ว 5797                              ลงวันที่ 10 ตุลาคม 2559
           จึงเสนอญัตติมาเพื่อให้สภาองค์การบริหารส่วนตำบลชะอวดได้ให้ความเห็นชอบต่อไป ดังรายละเอียดตามร่างแผนพัฒนาท้องถิ่นห้าปี พ.ศ.2561-2565เพิ่มเติมและเปลี่ยนแปลง ครั้งที่ 1/2561 ที่นำส่งให้กับทุกท่านแล้ว

	นายวิเชียร    สงเสน
ประธานสภาฯ
	ท่านใดจะแสดงความคิดเห็นหรือเปลี่ยนแปลงในเรื่องใดบ้างครับ เชิญครับ

	นายเล็ก    สุขเนาวรัตน์
ส.อบต.หมู่ที่ 1
	ท่านประธานสภา สมาชิกสภา อบต.ทุกท่าน
- ตามที่ท่านนายกได้เสนอร่างแผนพัฒนาท้องถิ่น (พ.ศ.2561-2565)
เพิ่มเติมและเปลี่ยนแปลง ครั้งที่ 1/2563 ผมเห็นว่าเป็นประโยชน์ให้กับประชาชนเป็นอย่างมาก ผมเห็นชอบและเห็นด้วยเป็นอย่างยิ่งครับ ขอบคุณครับ

	นายวิเชียร    สงเสน
ประธานสภาฯ
	ท่านใดจะแสดงความคิดเห็นหรือเปลี่ยนแปลงในเรื่องใดอีกบ้างครับ เชิญครับ
- เมื่อไม่มี ขอมติสภาฯ ท่านใดเห็นชอบ ร่างแผนพัฒนาท้องถิ่น                                    (พ.ศ.2561-2565) เพิ่มเติมและเปลี่ยนแปลง ครั้งที่1/2563  
ขอให้ยกมือขึ้นครับ
องค์ประชุม  16  ท่าน
-  เห็นชอบ   16  เสียง
-  ไม่เห็นชอบ      (ไม่มี) 
-  งดออกเสียง     (ไม่มี)


	มติที่ประชุม
	เห็นชอบเป็นเอกฉันท์


	ระเบียบวาระที่ ๔


	ญัตตินายกองค์การบริหารส่วนตำบลชะอวด
การพิจารณาให้ความเห็นชอบร่างข้อบัญญัติองค์การบริหารส่วนตำบลชะอวด 
เรื่อง การควบคุมการเลี้ยงหรือปล่อยสัตว์ พ.ศ. ................

	นายวิเชียร    สงเสน
ประธานสภาฯ
	เชิญท่านนายก อบต. ได้เสนอญัตติดังกล่าว ครับ

	นายบุญฤทธิ์    แคล้วแก้ว
นายก อบต.
	ท่านประธานสภา สมาชิกสภา อบต.ทุกท่าน
           ตามที่กระผมได้เสนอญัตติให้สภาองค์การบริหารส่วนตำบลชะอวด บรรจุวาระการประชุมสภาองค์การบริหารส่วนตำบลชะอวด เรื่อง  การพิจารณาให้ความเห็นชอบร่างข้อบัญญัติองค์การบริหารส่วนตำบลชะอวด เรื่อง การควบคุมการเลี้ยงหรือปล่อยสัตว์ พ.ศ...... นั้น กระผมขอนำเสนอดังนี้


หลักการ
   ให้มีข้อบัญญัติท้องถิ่น ว่าด้วยการควบคุมการเลี้ยงหรือปล่อยสัตว์ เพื่อกำหนดมาตรการในการควบคุมการเลี้ยงหรือปล่อยสัตว์ในเขตองค์การบริหารส่วนตำบลชะอวด เป็นการป้องกันและแก้ไขปัญหาเกี่ยวกับความเดือดร้อนจากการเลี้ยงสัตว์หรือปล่อยสัตว์ 
เหตุผล
              เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีวิตของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์ ในเขตองค์การบริหารส่วนตำบลชะอวด ซึ่งพระราชบัญญัติการสาธารณสุข พ.ศ.2535 ให้ราชการส่วนท้องถิ่นมีอำนาจในการออกข้อบัญญัติท้องถิ่นกำหนดให้ส่วนหนึ่งส่วนใดของพื้นที่หรือทั้งหมดของพื้นที่ ในเขตอำนาจเป็นเขตควบคุมการเลี้ยงหรือปล่อยสัตว์ 
ระเบียบ/ข้อกฎหมาย
            -รัฐธรรมนูญแห่งราชอาณาจักรไทย พ.ศ.2560
  -พระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติม 
             -พระราชบัญญัติการสาธารณสุข พ.ศ.2535 
       จึงเสนอญัตติมาเพื่อให้สภาองค์การบริหารส่วนตำบลชะอวดได้พิจารณา                       ให้ความเห็นชอบต่อไป

	นายวิเชียร    สงเสน
ประธานสภาฯ
	การพิจารณาให้ความเห็นชอบ ร่างข้อบัญญัติองค์การบริหารส่วนตำบลชะอวด เรื่อง การควบคุมการเลี้ยงหรือปล่อยสัตว์ พ.ศ........ ตามที่ท่านนายก อบต.          เสนอญัตติมานั้น จะต้องพิจารณาเป็น ๓ วาระ แต่ที่ประชุมสภาฯ จะอนุมัติให้พิจารณาสามวาระรวดเดียวก็ได้

	นายบุญฤทธิ์    แคล้วแก้ว
นายก อบต.
	ท่านประธานสภา สมาชิกสภา อบต.ทุกท่าน
ผมใคร่ขอเสนอสภาฯ พิจารณาอนุมัติให้พิจารณาสามวาระรวดเดียว ครับ

	นายวิเชียร    สงเสน
ประธานสภาฯ
	- ตามที่ท่านนายก อบต. เสนอให้พิจารณาสามวาระรวดเดียว                             ไม่ทราบท่านใด จะเสนอเป็นอื่นบ้าง
 - เมื่อไม่มีท่านใด เสนอเป็นอื่น  ต่อไปจะขอมติสภาฯ  จะอนุมัติให้พิจารณา                      สามวาระรวดเดียว หรือไม่
      (องค์ประชุม  16  ท่าน)
- สมาชิกสภาฯ ท่านใดเห็นว่าอนุมัติให้พิจารณาสามวาระรวดเดียว
ขอให้ยกมือ (ขึ้นพ้นเหนือศีรษะ) ครับ
     -  อนุมัติ        16   เสียง
     -  ไม่อนุมัติ       -    (ไม่มี) 
     -  งดออกเสียง   -    (ไม่มี)

	มติที่ประชุม
	อนุมัติเป็นเอกฉันท์


	
	วาระที่ 1 ขั้นรับหลักการ

	นายวิเชียร    สงเสน
ประธานสภาฯ
	เชิญท่านนายก อบต. เสนอในรายละเอียดญัตติดังกล่าวครับ

	นายบุญฤทธิ์  แคล้วแก้ว
นายก อบต.
	ท่านประธานสภา สมาชิกสภาอบต.ทุกท่าน
ข้อบัญญัติ อบต.ชะอวด เรื่อง การควบคุมการเลี้ยงหรือปล่อยสัตว์ พ.ศ. ……..
	โดยที่เป็นการสมควรตราข้อบัญญัติว่าด้วยการควบคุมการเลี้ยงหรือปล่อยสัตว์
           อาศัยอำนาจตามความในมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติม ประกอบมาตรา 29 แห่งพระราชบัญญัติการสาธารณสุข  พ.ศ.2535 อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา 29 ประกอบกับมาตรา 32 มาตรา 33 มาตรา 34 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย องค์การบริหารส่วนตำบลชะอวดโดยความเห็นชอบของสภาองค์การบริหารส่วนตำบลชะอวดและนายอำเภอชะอวด  จึงตราข้อบัญญัติไว้ดังต่อไปนี้ 
	ข้อ 1 ข้อบัญญัตินี้เรียกว่า “ข้อบัญญัติองค์การบริหารส่วนตำบลชะอวด  เรื่อง การควบคุมการเลี้ยงหรือปล่อยสัตว์ พ.ศ. 2563”
           ข้อ 2 ข้อบัญญัตินี้ให้ใช้บังคับในเขตองค์การบริหารส่วนตำบลชะอวด  เมื่อพ้นกำหนด  15  วัน   นับแต่วันที่ประกาศใช้ข้อบัญญัตินี้
	ข้อ 3 บรรดาข้อบัญญัติ ประกาศ ระเบียบ หรือคำสั่งอื่นใดในส่วนที่ได้ตราไว้แล้วในข้อบัญญัตินี้ หรือซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทน
          ข้อ 4 ในข้อบัญญัตินี้
“การเลี้ยงสัตว์”  หมายความว่า การเลี้ยงสัตว์ในสถานที่เลี้ยงสัตว์
“การปล่อยสัตว์” หมายความว่า การเลี้ยงสัตว์ในลักษณะที่มีการ ปล่อยให้อยู่นอก  
  สถานที่เลี้ยงสัตว์ รวมทั้งการสละการครอบครองสัตว์
“สถานที่เลี้ยงสัตว์” หมายความว่า คอกสัตว์ กรงสัตว์ ที่ขังสัตว์ หรือสถานที่ใน   
  ลักษณะอื่นที่ใช้ในการควบคุมสัตว์ที่เลี้ยง
“เจ้าของสัตว์” หมายความรวมถึงผู้ครอบครองสัตว์ด้วย
“ที่หรือทางสาธารณะ” หมายความว่า สถานที่หรือทางซึ่งมิใช่เป็นของเอกชนแล  
  ประชาชนสามารถใช้ประโยชน์หรือใช้สัญจรได้ 
“เจ้าพนักงานท้องถิ่น” หมายความว่า นายกองค์การบริหารส่วนตำบลชะอวด
“เจ้าพนักงานสาธารณสุข” หมายความว่า เจ้าพนักงานซึ่งได้รับการแต่งตั้งจาก
รัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ.2535
        ข้อ 5 เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์ ให้พื้นที่ในเขตอำนาจขององค์การบริหารส่วนตำบลชะอวดเป็นเขตควบคุมการเลี้ยงหรือปล่อยสัตว์  ดังนี้  
       (1)  ให้พื้นที่ต่อไปนี้เป็นเขตห้ามเลี้ยงหรือปล่อยสัตว์  โดยเด็ดขาด 
               (1.1)  ที่สาธารณประโยชน์ประจำหมู่บ้านและตำบลเป็นเขตห้ามเลี้ยงหรือปล่อยสัตว์ประเภท  ช้าง  ม้า  โค  กระบือ  สุกร  สุนัข  แมว  แพะ  แกะ ไก่ เป็ด  ห่าน  จระเข้  สัตว์ป่าตามกฎหมายว่าด้วยการสงวนและคุ้มครองสัตว์ป่าซึ่งได้รับอนุญาตจากกรมป่าไม้โดยเด็ดขาด
               (1.2)  วัดสำนักสงฆ์สถานที่ราชการ  เช่น  ที่ทำการองค์การบริหารส่วนตำบล   ชะอวด  โรงพยาบาลส่งเสริมสุขภาพตำบล  วัด  โรงเรียน  ฯลฯ  เป็นเขตห้ามเลี้ยงหรือปล่อยสัตว์ประเภท  ช้าง  ม้า  โค  กระบือ  สุกร  สุนัข  แมว  แพะ  แกะ ไก่ เป็ด  ห่าน  จระเข้  สัตว์ป่าตามกฎหมายว่าด้วยการสงวนและคุ้มครองสัตว์ป่าซึ่งได้รับอนุญาตจากกรมป่าไม้โดยเด็ดขาด
       ข้อ 6 นอกจากการเลี้ยงสัตว์ตามปกติวิสัยแล้ว เจ้าของสัตว์จะต้องปฏิบัติตามหลักเกณฑ์และเงื่อนไข 
ดังต่อไปนี้
          (1) จัดให้มีสถานที่เลี้ยงสัตว์ที่มั่นคงแข็งแรงตามความเหมาะสมแก่ประเภทและชนิดของสัตว์โดยมีขนาดเพียงพอแก่การดำรงชีวิตของสัตว์ มีแสงสว่างและการระบายอากาศที่เพียงพอ มีระบบการระบาย
น้ำและกำจัดสิ่งปฏิกูลให้ถูกสุขลักษณะ
         (2) รักษาสถานที่เลี้ยงสัตว์ให้สะอาดอยู่เสมอ จัดเก็บสิ่งปฏิกูลให้ถูกสุขลักษณะเป็นประจำไม่ปล่อยให้เป็นที่สะสมหมักหมมจนเกิดกลิ่นเหม็นรบกวน              ผู้ที่อยู่บริเวณใกล้เคียง
        (3) เมื่อสัตว์ตายลงเจ้าของสัตว์จะต้องกำจัดซากสัตว์และมูลสัตว์ให้ถูกสุขลักษณะ เพื่อป้องกันมิให้เป็นแหล่งเพาะพันธุ์แมลงหรือสัตว์นำโรค ทั้งนี้ โดยวิธีที่ไม่ก่อเหตุรำคาญจากกลิ่น ควัน และไม่เป็นเหตุให้เกิดการปนเปื้อนของแหล่งน้ำ
        (๔) จัดให้มีการสร้างเสริมภูมิคุ้มกันโรคในสัตว์ เพื่อป้องกันอันตรายจาก  เชื้อโรคที่เกิดจากสัตว์ 
                                                                                         
      (5) ให้เลี้ยงสัตว์ภายในสถานที่ของตน ไม่ปล่อยให้สัตว์อยู่นอกสถานที่เลี้ยงสัตว์ โดยปราศจากการควบคุม กรณีเป็นสัตว์ดุร้ายจะต้องเลี้ยงในสถานที่หรือกรงที่บุคคลภายนอกเข้าไปไม่ถึงตัวสัตว์และมีป้ายเตือน ให้ระมัดระวังโดยสังเกตได้อย่างชัดเจน
     (6) ไม่เลี้ยงสัตว์ภายในสถานที่ที่เจ้าพนักงานท้องถิ่นกำหนด
     (7) ควบคุมดูแลสัตว์ของตนมิให้ก่ออันตรายหรือเหตุรำคาญต่อผู้อื่น
     (8) ปฏิบัติการอื่นใดตามคำแนะนำของเจ้าพนักงานสาธารณสุข คำสั่งเจ้าพนักงานท้องถิ่นรวมทั้งข้อบังคับ ระเบียบ และคำสั่งขององค์การบริหารส่วนตำบลชะอวด
      ข้อ 7 ในกรณีที่มีเหตุควรสงสัยว่าสัตว์เลี้ยงนั้นเป็นโรคอันอาจเป็นอันตรายแก่สุขภาพของบุคคลทั่วไป   ให้เจ้าของสัตว์ แยก กักกันสัตว์นั้นไว้ต่างหาก และแจ้งให้เจ้าพนักงานท้องถิ่นหรือเจ้าพนักงานสาธารณสุขทราบ รวมถึงต้องแจ้งให้สัตวแพทย์ของหน่วยงานราชการทราบ และต้องปฏิบัติตามคำแนะนำโดยเคร่งครัด 
     ข้อ 8 เจ้าของสัตว์จะต้องควบคุมดูแลสัตว์และสถานที่เลี้ยงสัตว์ของตนมิให้ ก่อเหตุรำคาญแก่ผู้อื่น       	
     ข้อ 9 หากเจ้าของสัตว์ปฏิบัติไม่ถูกต้องตามพระราชบัญญัติการสาธารณสุข พ.ศ.2535 กฎกระทรวงหรือประกาศที่ออกตามพระราชบัญญัติการสาธารณสุข พ.ศ.2535 หรือข้อบัญญัตินี้หรือคำสั่งของเจ้าพนักงานท้องถิ่นที่กำหนดไว้เกี่ยวกับการเลี้ยงสัตว์หรือปล่อยสัตว์ ให้เจ้าพนักงานท้องถิ่นที่มีอำนาจสั่งให้เจ้าของสัตว์แก้ไขหรือปรับปรุงให้ถูกต้องได้ และถ้าเจ้าของสัตว์ไม่แก้ไขหรือถ้าการเลี้ยงสัตว์หรือปล่อยสัตว์นั้น จะก่อให้เกิดหรือมีเหตุอันควรสงสัยว่าจะเกิดอันตรายอย่างร้ายแรงต่อสุขภาพของประชาชน  เจ้าพนักงานท้องถิ่น  จะสั่งให้ผู้นั้นหยุดเลี้ยงสัตว์ทันทีเป็นการชั่วคราว จนกว่าจะเป็นที่พอใจแก่เจ้าพนักงานท้องถิ่น                  ว่าปราศจากอันตรายแล้วก็ได้ คำสั่งของเจ้าพนักงานท้องถิ่น ให้กำหนดระยะเวลาที่จะต้องปฏิบัติตามคำสั่งไว้ตามสมควร		
      ข้อ 10 กรณีการเลี้ยงสัตว์ในสถานที่ของเอกชนหรือทางสาธารณะ ก่อให้เกิดเหตุเดือดร้อนรำคาญต่อผู้อื่น ให้เจ้าพนักงานท้องถิ่นมีอำนาจออกคำสั่งเป็นหนังสือให้เจ้าของสัตว์หรือผู้ครอบครองสถานที่เลี้ยงสัตว์ระงับเหตุรำคาญภายในเวลาอันควร และถ้าเห็นสมควรจะให้กระทำโดยวิธีใดเพื่อระงับเหตุรำคาญนั้น หรือสมควรกำหนดวิธีการเพื่อป้องกันมิให้มีเหตุรำคาญเกิดขึ้นอีกในอนาคตให้ระบุไว้ในคำสั่งนั้น 	
       ข้อ 11 ในกรณีที่เจ้าพนักงานท้องถิ่นพบสัตว์ในที่หรือทางสาธารณะอันเป็นการฝ่าฝืนข้อ 5 โดยไม่ปรากฏเจ้าของ ให้เจ้าพนักงานท้องถิ่นมีอำนาจกักสัตว์ดังกล่าวไว้เป็นเวลาอย่างน้อยสามสิบวัน เมื่อพ้นกำหนดแล้วยังไม่มีผู้ใดมาแสดงหลักฐานการเป็นเจ้าของเพื่อรับสัตว์คืนให้สัตว์นั้นตกเป็นขององค์การบริหารส่วนตำบลชะอวด แต่ถ้าการกักสัตว์ไว้อาจก่อให้เกิดอันตรายแก่สัตว์นั้นหรือสัตว์อื่นหรือต้องเสียค่าใช้จ่ายเกินสมควร เจ้าพนักงานท้องถิ่นจะจัดการขายหรือขายทอดตลาดสัตว์นั้นตามควรแก่กรณีก่อนถึงกำหนดเวลาดังกล่าวก็ได้ เงินที่ได้จากการขายหรือขายทอดตลาดเมื่อได้หักค่าใช้จ่ายในการขายทอดตลาดและค่าเลี้ยงดูสัตว์แล้วให้เก็บรักษาไว้แทนสัตว์
 	ในกรณีที่มิได้มีการขายหรือขายทอดตลาดสัตว์ตามวรรคหนึ่งและเจ้าของสัตว์มาขอรับสัตว์คืนภายในกำหนดเวลาตามวรรคหนึ่ง เจ้าของสัตว์ต้องเป็นผู้เสียค่าใช้จ่ายสำหรับการเลี้ยงดูสัตว์ให้แก่องค์การบริหารส่วนตำบลชะอวดตามจำนวนที่ได้จ่ายจริงด้วย
 	ในกรณีที่ปรากฏว่าสัตว์ที่เจ้าพนักงานท้องถิ่นพบนั้นเป็นโรคติดต่ออันอาจเป็นอันตรายต่อประชาชน ให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้
     ข้อ 12 ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานส่วนท้องถิ่นเพื่อให้ปฏิบัติหน้าที่ตามมาตรา 44 วรรคหนึ่งแห่งพระราชบัญญัติการสาธารณสุข พ.ศ.2535 ในเขตอำนาจขององค์การบริหารส่วนตำบลชะอวดในเรื่องใดหรือทุกเรื่องก็ได้ 
     ข้อ 13 ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุข พ.ศ. 2535
      ข้อ 14 ให้นายกองค์การบริหารส่วนตำบลชะอวดรักษาการให้เป็นไปตามข้อบัญญัตินี้ และให้มีอำนาจออกระเบียบ ประกาศ หรือคำสั่งเพื่อปฏิบัติการ                   ให้เป็นไปตามข้อบัญญัตินี้

ผมใคร่ถามว่า ข้อบัญญัติฯ ควบคุมเกี่ยวกับการจูงวัวบนถนนสาธารณะโดยที่จูงวัวยาวตามถนน ในลักษณะคนถือเชือกอยู่กันคนละฝั่งถนน รถผ่านไม่ได้และถ่ายลงบนถนน ซึ่งจะมีให้เห็นบ่อย ครับ

	นายเล็ก    สุขเนาวรัตน์
ส.อบต.หมู่ที่ 1
	ท่านประธานสภา สมาชิกสภา อบต.ทุกท่าน
การออกข้อบัญญัติฯ ดังกล่าว ผมคิดว่าต้องเน้นย้ำผู้เลี้ยงสัตว์ให้เขาดูแลสัตว์               อย่างดี จัดให้มีการสร้างภูมิคุ้มกันโรคสัตว์ด้วย ผมจึงคิดว่า น่าจะมีการจัดซื้อวัคซีนป้องกันโรคระบาดสัตว์ตามที่ตั้งไว้ในข้อบัญญัติงบประมาณด้วยครับ

	นายโชคดี    แพรกทอง
ส.อบต.หมู่ที่ ๕
	ท่านประธานสภา สมาชิกสภา อบต.ทุกท่าน
ตามข้อบัญญัติฯ ในข้อที่ ๖ ซึ่งเจ้าของสัตว์จะต้องปฏิบัติตามหลักเกณฑ์และเงื่อนไขการเลี้ยงสัตว์ ซึ่งเป็นหน้าที่ของเจ้าของสัตว์โดยตรง ต้องจัดการเสริมสร้างภูมิคุ้มกันโรคสัตว์ เพื่อป้องกันอันตรายจากเชื้อโรคสัตว์ ผมจึงสงสัยว่าถ้าเป็นตามนี้ก็เป็นหน้าที่เจ้าของสัตว์ อบต.ไม่น่าจะจัดซื้อวัคซีนป้องกันโรคให้ได้ครับ และอีกอย่างผมขอเสนอว่า ในข้อบัญญัติน่าจะมีบทเฉพาะกาลโดยกำหนดให้นำสัตว์มาเลี้ยงไว้ในสถานที่ที่กำหนดกรณีเมื่อเกิดภัยพิบัติ อย่างน้ำท่วม อาจจะเป็นสถานที่ส่วนหนึ่งถนนได้ครับ

	นายบุญฤทธิ์    แคล้วแก้ว
นายก อบต.
	ท่านประธานสภา สมาชิกสภา อบต.ทุกท่าน
- ตามที่ท่านสมาชิกสภาฯ ได้คุยประเด็นการควบคุม การจูงวัวบนถนนในลักษณะกีดขวางทางจราจร และมูลวัวถ่ายลงบนถนนสาธารณะถือว่าผิด บางคนที่มีจิตสำนึก ก็จะเก็บกวาดออก
- การลี้ยงสัตว์ เจ้าของจะต้องดูแล เสริมสร้างภูมิคุ้มกัน ป้องกันโรคที่เกี่ยวกับสัตว์ แต่ในกรณีเกิดโรคระบาด ทั้งในพื้นที่เราเองหรือพื้นที่ใกล้เคียง จะมีการประกาศเขตพื้นที่โรคระบาด ถ้าเขตจังหวัดปศุสัตว์จังหวัดจะเป็นผู้ประกาศ เขตอำเภอ ตำบล ปศุสัตว์อำเภอเป็นผู้ดำเนินการ และปกติในหมู่บ้าน ถ้าเกิดโรคระบาด ผู้ใหญ่บ้านจะประสานกับปศุสัตว์เข้าไปดูแลดำเนินการจัดทำวัคซีนป้องกันโรคสัตว์ครับ
- ส่วนการกำหนดไว้เฉพาะในการจัดพื้นที่สำหรับไว้เลี้ยงสัตว์ กรณีเกิดภัยพิบัติ                  น้ำท่วมนั้น ผมเห็นด้วย ซึ่งผู้นำสมัยก่อนของตำบลชะอวด ได้จัดสร้างพื้นที่ไว้สัตว์ช่วงน้ำท่วม แต่สมัยนี้ที่ดินราคาสูงกว่ามาก แต่ถ้าเกิดอุทกภัย ก็สามารถออกประกาศรองรับสถานการณ์ได้ ในข้อบัญญัติฯ จะให้อำนาจไว้ครับ

	นายวิเชียร    สงเสน
ประธานสภาฯ
	สมาชิกสภาฯ ท่านใดจะอภิปรายในประเด็นใดอีกบ้างครับ
- เมื่อไม่มี ต่อไปจะขอมติสภาฯ จะรับหลักการแห่งร่างข้อบัญญัติฯ อบต.ชะอวด  
  เรื่อง การควบคุมการเลี้ยง หรือปล่อยสัตว์ พ.ศ. .......


          (องค์ประชุม  16  ท่าน)
- สมาชิกสภาฯ เห็นว่ารับหลักการร่างข้อบัญญัติฯ ดังกล่าว ขอให้ยกมือครับ
       - รับหลักการ     16  เสียง
       - ไม่รับหลักการ   -    (ไม่มี) 
       - งดออกเสียง     -    (ไม่มี)

	มติที่ประชุม 
	รับหลักการเป็นเอกฉันท์


	
	วาระที่ ๒ ขั้นแปรญัตติ

	นายวิเชียร    สงเสน
ประธานสภาฯ
	- การพิจารณาวาระที่สอง  ให้ที่ประชุมสภาฯ เป็นกรรมการแปรญัตติเต็มสภาฯ  
  โดยประธานเป็นประธานคณะกรรมการการแปรญัตติ ครับ
- ต่อไปครับ สมาชิกสภาฯ ใครจะขอแปรญัตติ ประเด็นใด ข้อไหนบ้างครับ
- เมื่อไม่มีท่านใดขอแปรญัตติ ต่อไปจะไปวาระที่สาม ขั้นลงมติครับ


	
	วาระที่ 3 ขั้นลงมติ

	นายวิเชียร    สงเสน
ประธานสภาฯ
	จะขอมติสภาฯ เห็นชอบร่างข้อบัญญัติฯ อบต.ชะอวด                                          เรื่อง การควบคุมการเลี้ยง หรือปล่อยสัตว์ พ.ศ. ..........
โดยใช้วิธีเปิดเผย ยกมือขึ้นพ้นศีรษะ
            (องค์ประชุม  16  ท่าน)
- สมาชิกสภาฯ เห็นชอบร่างข้อบัญญัติดังกล่าว ขอให้ยกมือครับ
        - เห็นชอบ       16  เสียง
        - ไม่เห็นชอบ     -    (ไม่มี) 
        - งดออกเสียง    -    (ไม่มี)

	มติที่ประชุม
	เห็นชอบเป็นเอกฉันท์


	ระเบียบวาระที่ ๕
	ญัตตินายกองค์การบริหารส่วนตำบลชะอวด
เรื่อง ขออนุมัติจ่ายขาดเงินสะสมประจำปีงบประมาณ พ.ศ.2563
(กองช่าง)

	นายวิเชียร    สงเสน
ประธานสภาฯ
	ขอเชิญท่านนายกครับ

	นายบุญฤทธิ์  แคล้วแก้ว
นายก อบต.
	ท่านประธานสภา สมาชิกสภาอบต.ทุกท่าน
หลักการ   ตามที่องค์การบริหารส่วนตำบลชะอวด ได้ประกาศใช้ข้อบัญญัติงบประมาณรายจ่ายประจำปีงบประมาณ พ.ศ.2563 จำนวนงบประมาณ 51,000,000 บาท เมื่อวันที่  20 กันยายน 2562 ไปแล้ว นั้น
เหตุผล    ด้วยองค์การบริหารส่วนตำบลชะอวด มีภารกิจความจำเป็นที่จะต้องดำเนินการในการแก้ไขปัญหาความเดือดร้อนให้กับพี่น้องประชาชนให้ดำเนินการแก้ไขปัญหาโดยเร่งด่วน ประกอบกับองค์การบริหารส่วนตำบลชะอวดมีเงินสะสมคงเหลือเพียงพอในการบริหารงานเพื่อมิให้เกิดผลกระทบกับฐานะการคลังในระยะยาว โดยคำนึงถึงประโยชน์ของประชาชนและองค์การบริหารส่วนตำบล                ชะอวด ที่จะได้รับเป็นสำคัญ จึงเสนอสภาองค์การบริหารส่วนตำบลชะอวด                       เพื่อพิจารณาอนุมัติจ่ายขาดเงินสะสม ปีงบประมาณ พ.ศ.2563                                เพื่อดำเนินการตามโครงการดังนี้
 1. โครงการก่อสร้างถนนคอนกรีตเสริมเหล็กถนนสามแยกนายบัญญัติ – สามแยกนายเขื่อนหมู่ที่ 3 ตำบลชะอวดขนาดผิวจราจรกว้าง 4.00 เมตร ยาว 170 เมตร หนา 0.15 เมตรไหล่ทางหินคลุกข้างละ 0.50 เมตรหรือมีพื้นที่ก่อสร้างไม่น้อยกว่า 680 ตารางเมตรรายละเอียดตามปริมาณงานและแบบแปลนของ             อบต.ชะอวด งบประมาณ 384,200.00บาท
  2. โครงการก่อสร้างถนนคอนกรีตเสริมเหล็กถนนบ้านนายเที่ยง – บ้านนางสุพิศ หมู่ที่ 5 ตำบลชะอวดขนาดผิวจราจรกว้าง 4.00 เมตร ยาว 200 เมตร หนา 0.15 เมตรไหล่ทางหินคลุกข้างละ 0.50 เมตรหรือมีพื้นที่ก่อสร้างไม่น้อยกว่า 800 ตารางเมตรรายละเอียดตามปริมาณงานและแบบแปลนของ อบต.ชะอวดงบประมาณ  470,200.00 บาท
  3. โครงการยกระดับถนนสายทอนหว้าหิน – บางงูหมู่ที่ 4 ตำบลชะอวดโดยใช้วัสดุลูกรังยกระดับถนนผิวจราจรกว้าง 4.00 เมตร ระยะทาง 350 เมตร หนาเฉลี่ย 0.30 เมตรหรือจำนวนลูกรังไม่น้อยกว่า 420 ลบ.ม. แล้วเกลี่ยเรียบตลอดสาย ใช้วัสดุหินคลุกทำผิวจราจรกว้าง 3.50 เมตรหนาเฉลี่ย 0.10 เมตรหรือจำนวนหินคลุกไม่น้อยกว่า 122 ลบ.ม. แล้วเกลี่ยเรียบตลอดสาย                         งบประมาณ 276,600.00 บาท
  4. โครงการก่อสร้างถนนคอนกรีตเสริมเหล็กถนนบางงู หมู่ที่ 4 ตำบลชะอวด  
ขนาดผิวจราจรกว้าง 4.00 เมตร ยาว 200 เมตร หนา 0.15 เมตร ไหล่ทางหินคลุกข้างละ 0.50 เมตรหรือมีพื้นที่ก่อสร้างไม่น้อยกว่า 800 ตารางเมตร รายละเอียดตามปริมาณงานและแบบแปลนของ อบต.ชะอวด                         งบประมาณ 453,900.00 บาท
  5. โครงการก่อสร้างถนนคอนกรีตเสริมเหล็กซอยสุขเกษม หมู่ที่ 5 ตำบลชะอวด ขนาดผิวจราจร 4.00 เมตร ยาว 200 เมตร หนา 0.15 เมตรไหล่ทางหินคลุกข้างละ 0.50 เมตรหรือมีพื้นที่ก่อสร้างไม่น้อยกว่า 800 ตารางเมตร รายละเอียดตามปริมาณงานและแบบแปลนของ อบต.ชะอวด                       งบประมาณ 453,900 บาท


  6. โครงการปรับปรุงถนนรอบสวนสมเด็จเจ้าฟ้าจุฬาภรณ์ (จัดซื้อวัสดุเพื่อดำเนินการซ่อมแซมโดยใช้เครื่องจักรกลของกองช่าง)หมู่ที่ 5,3,7                      ตำบลชะอวด โดยใช้วัสดุหินคลุกเพื่อซ่อมแซมผิวจราจรที่ชำรุด ไม่น้อยกว่า 1,230 ลบ.ม. งบประมาณ  497,100บาท
  7. โครงการก่อสร้างถนนคอนกรีตเสริมเหล็ก ถนนในบาง หมู่ที่ 7                     ตำบลชะอวดขนาดผิวจราจรกว้าง 3.00 เมตร ยาว 200 เมตร หนา 0.15 เมตร ไหล่ทางหินคลุกข้างละ 0.50 เมตรหรือมีพื้นที่ก่อสร้างไม่น้อยกว่า 600 ตารางเมตร รายละเอียดตามปริมาณงานและแบบแปลนของ อบต.ชะอวด งบประมาณ 475,000 บาท
 8. โครงการยกระดับถนนสายบ้านนายประยูรหมู่ที่ 7 ตำบลชะอวด โดยใช้วัสดุลูกรังยกระดับถนนผิวจราจรกว้าง 4.50 เมตร ระยะทาง 460 เมตร หนาเฉลี่ย 0.30 เมตรหรือจำนวนลูกรังไม่น้อยกว่า 621 ลบ.ม.แล้วเกลี่ยเรียบตลอดสาย ใช้วัสดุหินคลุกทำผิวจราจรกว้าง 4.00 เมตรระยะทาง 460 เมตร หนาเฉลี่ย 0.10 ม.หรือจำนวนหินคลุกไม่น้อยกว่า 184 ลบ.ม. แล้วเกลี่ยเรียบตลอดสายพร้อมวางท่อกลมคอนกรีตเสริมเหล็กมอก.ชั้น 3 ขนาด�0.80 เมตร                จำนวน 1 แห่ง ใช้ท่อจำนวน 6 ท่อน งบประมาณ 429,000 บาท
 9. โครงการก่อสร้างถนนคอนกรีตเสริมเหล็กถนนป้ายรถไฟทุ่งค่าย – บ้านนางอารี หมู่ที่ 8 ตำบล  ชะอวดขนาดผิวจราจรกว้าง 4.00 เมตร ยาว 200 เมตร หนา 0.15 เมตร ไหล่ทางหินคลุกข้างละ 0.50 เมตรหรือมีพื้นที่ก่อสร้างไม่น้อยกว่า 800 ตารางเมตร รายละเอียดตามปริมาณงานและแบบแปลนของ              อบต.ชะอวด งบประมาณ 453,900 บาท
 10. โครงการยกระดับถนนสายหลังบ้านมโนราห์เสน่ห์หมู่ที่ 9 ตำบลชะอวดโดยใช้วัสดุลูกรังยกระดับถนนผิวจราจรกว้าง 3.50 เมตร ระยะทาง 45 เมตร หนาเฉลี่ย 0.50 เมตรหรือจำนวนลูกรังไม่น้อยกว่า79ลบ.ม.แล้วเกลี่ยเรียบตลอดสาย ใช้วัสดุหินคลุกทำผิวจราจรกว้าง 3.00 เมตรระยะทาง 95 เมตรหนาเฉลี่ย 0.10 เมตร หรือจำนวนหินคลุกไม่น้อยกว่า 29 ลบ.ม.แล้วเกลี่ยเรียบตลอดสายพร้อมวางท่อกลมคอนกรีตเสริมเหล็กมอก.ชั้น 3 ขนาด�0.60 เมตร                       จำนวน 2 แห่ง ใช้ท่อจำนวน 12 ท่อน งบประมาณ 85,100 บาท
 11. โครงการก่อสร้างถนนคอนกรีตเสริมเหล็กถนนหน้าบ้านนายวิเชียร มากแก้ว หมู่ที่ 9 ตำบล    ชะอวด ขนาดผิวจราจรกว้าง 4.00 เมตร ยาว 114 เมตร หนา 0.15 เมตร ไหล่ทางหินคลุกข้างละ 050 เมตรหรือมีพื้นที่ก่อสร้างไม่น้อยกว่า 456 ตารางเมตร รายละเอียดตามปริมาณงานและแบบแปลนของ อบต.ชะอวด งบประมาณ 260,000 บาท

 12. โครงการก่อสร้างถนนคอนกรีตเสริมเหล็กถนนหน้าบ้านกำนัน                    ประยงค์นุ่นคง หมู่ที่ 9 ตำบล   ชะอวด ขนาดผิวจราจรกว้าง 4.00 เมตร ยาว 128 เมตร หนา 0.15 เมตร ไหล่ทางหินคลุกข้างละ 0.50 เมตรหรือมีพื้นที่ก่อสร้างไม่น้อยกว่า 512 ตารางเมตร รายละเอียดตามปริมาณงานและแบบแปลนของ อบต.ชะอวด งบประมาณ 292,600 บาท
 13. โครงการปรับปรุงรางระบายน้ำคอนกรีตเสริมเหล็ก ถนนธานีรัตน์ สาย 2 หมู่ที่ 1 ตำบลชะอวด โดยก่อสร้างฝารางระบายน้ำ คสล.ความกว้างราง 0.65 เมตร หนา 0.15 เมตร พร้อมฝาตะแกรงเหล็ก 
ขนาดกว้าง 0.65 เมตร หนา 0.10 เมตร จำนวน 27 ฝา ระยะทางรวม 134 เมตร งบประมาณ 238,200 บาท
 14. โครงการเสริมไหล่ทางถนนสามแยกบ้านนายสุเมธ – สี่แยกจิกพนม หมู่ที่ 2 หมู่ที่ 6 ตำบลชะอวด ช่วงที่ 1 ใช้วัสดุหินคลุกทำไหล่ทาง 2 ข้าง ขนาดกว้างข้างละ 0.50 เมตร หนาเฉลี่ย 0.15 เมตร ระยะทาง 100 เมตร หรือจำนวนหินคลุกไม่น้อยกว่า 15 ลบ.ม.แล้วเกลี่ยเรียบตลอดสาย
ช่วงที่ 2 ใช้วัสดุลูกรังทำไหล่ทาง 2 ข้าง ขนาดกว้างข้างละ 1.00 เมตร หนาเฉลี่ย 0.80 เมตร ระยะทาง 300 เมตร ใช้วัสดุหินคลุกทำไหล่ทาง 2 ข้าง กว้างข้างละ   0.50 เมตร หนาเฉลี่ย 0.15 เมตร ระยะทาง 300 เมตร 
หรือจำนวนหินคลุกไม่น้อยกว่า 45 ลบ.ม.แล้วเกลี่ยเรียบตลอดสาย
ช่วงที่ 3 ใช้วัสดุหินคลุกทำไหล่ทาง 2 ข้าง กว้างข้างละ 0.50 เมตร หนาเฉลี่ย 0.15 เมตร ระยะทาง 125 เมตร หรือจำนวนหินคลุกไม่น้อยกว่า 19 ลบ.ม.แล้วเกลี่ยเรียบตลอดสาย งบประมาณ 258,900 บาท
 15. โครงการเสริมไหล่ทางถนนทางเข้าวัดวังกลม  หมู่ที่ 6 ตำบลชะอวด
ช่วงที่ 1 ใช้วัสดุลูกรังทำไหล่ทาง 2 ข้าง ขนาดกว้างข้างละ 1.00 เมตร หนาเฉลี่ย 0..30 เมตร ระยะทาง 167 เมตร ใช้วัสดุหินคลุกทำไหล่ทาง 2 ข้าง กว้างข้างละ  0.50 เมตร หนาเฉลี่ย 0.15 เมตร ระยะทาง 167 เมตร
หรือจำนวนหินคลุกไม่น้อยกว่า 25 ลบ.ม.แล้วเกลี่ยเรียบตลอดสาย
ช่วงที่ 2 ใช้วัสดุลูกรังทำไหล่ทาง 2 ข้าง ขนาดกว้างข้างละ 1.00 เมตร หนาเฉลี่ย 0.80 เมตร ระยะทาง 246 เมตร ใช้วัสดุหินคลุกทำไหล่ทาง 2 ข้าง กว้างข้างละ  0.50 เมตร หนาเฉลี่ย 0.15 เมตร ระยะทาง 246 เมตร หรือจำนวนหินคลุกไม่น้อยกว่า 36 ลบ.ม.แล้วเกลี่ยเรียบตลอดสาย งบประมาณ 246,700 บาท
 16. โครงการยกระดับถนนสายทวดทอง – บางคลุ้ง หมู่ที่ 3 ตำบลชะอวด
โดยใช้วัสดุลูกรังยกระดับถนนผิวจราจรกว้าง 4.50 เมตร ระยะทาง 476 เมตร หนาเฉลี่ย 0.30 เมตร หรือจำนวนลูกรังไม่น้อยกว่า 642 ลบ.ม.แล้วเกลี่ยเรียบตลอดสาย ใช้วัสดุหินคลุกทำผิวจราจรกว้าง 4.00 เมตร ระยะทาง 476 เมตร หนาเฉลี่ย 0.10 เมตร หรือจำนวนหินคลุกไม่น้อยกว่า 190 ลบ.ม. แล้วเกลี่ยเรียบตลอดสาย พร้อมวางท่อกลมคอนกรีตเสริมเหล็ก มอก.ชั้น 3 ขนาด�0.60 เมตร จำนวน 1 แห่ง ใช้ท่อจำนวน 6 ท่อน  งบประมาณ 438,400 บาท
 17. โครงการรางระบายน้ำคอนกรีตเสริมเหล็ก ถนนชมพูนุช                       หมู่ที่ 10 ตำบลชะอวด ขนาดความกว้างราง 0.50 เมตร ความลึกราง 0.50 เมตร ฝารางคอนกรีตเสริมเหล็ก พร้อมบ่อพัก จำนวน 8 บ่อ  ยาว 325 เมตรงบประมาณ 787,100 บาท
 18. โครงการก่อสร้างถนนคอนกรีตเสริมเหล็ก  ถนนบ้านนางเสงี่ยม  หมู่ที่ ๙ ตำบลชะอวด ขนาดผิวจราจรกว้าง ๓.๐๐ เมตร ยาว ๑๓๒ เมตร หนา ๐.๑๕ เมตร ไหล่ทางหินคลุกข้างละ ๐.๒๕ เมตร หรือพื้นที่ก่อสร้างไม่น้อยกว่า ๓๙๖ ตารางเมตร รายละเอียดตามปริมาณงานและแบบแปลนของ อบต.ชะอวด
งบประมาณ 227,200 บาท
 19. โครงการวางท่อระบายน้ำคอนกรีตเสริมเหล็กพร้อมบ่อพัก ถนนแม่ค้า หมู่ที่ 9 ตำบลชะอวด วางท่อระบายน้ำ คสล. ปากลิ้นราง ชั้น 3 ยาว 1 เมตร ศก 0.60 เมตร พร้อมบ่อพักจำนวน 23 บ่อ ระยะทาง 234 เมตรงบประมาณ 739,600 บาท
 20. โครงการก่อสร้างรางระบายน้ำคอนกรีตเสริมเหล็ก  ถนนสันติราษฎร์               หมู่ที่ 9 ตำบลชะอวด ความกว้างราง 0.50 เมตร ความลึกราง 0.50 เมตร พร้อมฝาตะแกรงเหล็ก จำนวน 36 ฝา ระยะทางรวม 196 เมตร                   งบประมาณ 555,100 บาท
 21. โครงการปรับปรุงถนนสายบ้านนายเสวียน  หมู่ที่8 ตำบลชะอวด
ใช้วัสดุหินคลุกทำผิวจราจรกว้าง 4.00 เมตร ระยะทาง 186 เมตร หนาเฉลี่ย 0.15 เมตร หรือจำนวนหินคลุกไม่น้อยกว่า 111 ลบ.ม.แล้วเกลี่ยเรียบตลอดสายงบประมาณ 73,300 บาท
 22. โครงการปรับปรุงถนนสายบ้านนายไสว หมู่ที่ 8 ตำบลชะอวด
ใช้วัสดุหินคลุกทำผิวจราจรกว้าง 4.00 ระยะทาง 360 เมตร หนาเฉลี่ย 0.15 เมตร หรือจำนวนหินคลุกไม่น้อยกว่า 216 ลบ.ม.แล้วเกลี่ยเรียบตลอดสายงบประมาณ 139,900 บาท
 23. โครงการก่อสร้างถนนคอนกรีตเสริมเหล็ก  ถนนบ้านนายไม ทองคำ 
หมู่ที่ 9 ตำบลชะอวด
ช่วงที่ 1 ผิวจราจรกว้าง 2.00 เมตร ยาว 27 เมตร หนา 0.15 เมตร หรือมีพื้นที่ก่อสร้างไม่น้อยกว่า 54 ตร.ม.

ช่วงที่ 2 ผิวจราจรกวาง 3.00 เมตร ยาว 85 เมตร หนา 0.15 เมตร หรือมีพื้นที่ก่อสร้างไม่น้อยกว่า 255 ตร.ม.ไหล่ทางหินคลุกข้างละ 0.20 เมตร หรือมีพื้นที่ก่อสร้างไม่น้อยกว่า 309 ตารางเมตร รายละเอียดตามปริมาณงานและแบบแปลน อบต.ชะอวด งบประมาณ 183,900 บาท
 24. โครงการติดตั้งราวกั้นอันตราย Guard Rail (ท่อเหลี่ยมตาช่อ) ถนนสี่แยกคลองทราย - สามแยกท่าสะท้อน หมู่ที่ 2 ตำบลชะอวดติดตั้งราวกั้นอันตราย  Guard Rail ยาว 168 เมตรงบประมาณ 395,300 บาท
 25. โครงการติดตั้งราวกั้นอันตราย Guard Rail (ท่อลอดบ้านนายประกอบ) ถนนสามแยกท่าสะท้อน - สามแยก ผญ.สมนึก หมู่ที่ 7ติดตั้งราวกั้นอันตราย  Guard Rail ยาว 168 เมตรงบประมาณ 244,700 บาท
 26.โครงการติดตั้งราวกั้นอันตราย Guard Rail (ท่อเหลี่ยมเสม็ดตาเทพ)ถนนป้ายยักคอ - แม่น้ำ หมู่ที่ 5 ติดตั้งราวกั้นอันตราย  Guard Rail ยาว 108 เมตรงบประมาณ 254,100 บาท
 27. โครงการเสริมไหล่ทางถนนโคกแต้ว หมู่ที่ 8 ตำบลชะอวด
ช่วงที่ 1ใช้วัสดุหินคลุกทำไหล่ทาง 2 ข้าง กว้างข้างละ 0.50 เมตรหนาเฉลี่ย 0.15 เมตร ระยะทาง 21 เมตร หรือจำนวนหินคลุกไม่น้อยกว่า 3 ลบ.ม. แล้วเกลี่ยเรียบตลอดสาย
ช่วงที่ 2 ใช้วัสดุลูกรังเสริมไหล่ทาง 2 ข้าง ขนาดกว้างข้างละ 1.00 เมตร หนาเฉลี่ย 0.60 เมตร ระยะทาง 177 เมตร หรือจำนวนลูกรังไม่น้อยกว่า 212 ลบ.ม. แล้วเกลี่ยเรียบตลอดสาย ใช้วัสดุหินคลุกทำไหล่ทาง 2 ข้าง กว้างข้างละ 0.50 เมตร หนาเฉลี่ย 0.15 เมตรระยะทาง 177 เมตร หรือจำนวนหินคลุกไม่น้อยกว่า 26 ลบ.ม.แล้วเกลี่ยเรียบตลอดสาย
ช่วงที่ 3 ใช้วัสดุหินคลุกทำไหล่ทาง 2 ข้าง กว้างข้างละ 0.50 เมตร หนาเฉลี่ย 0.15 เมตร ระยะทาง 154 เมตร หรือจำนวนหินคลุกไม่น้อยกว่า 8 ลบ.ม.แล้วเกลี่ยเรียบตลอดสายงบประมาณ 118,000 บาท
 28. โครงการขุดลอกคลองส่งน้ำคลองบางป้ายศ หมู่ที่ 4  ตำบลชะอวด
ขุดลอกคลองสภาพเดิม ปากกว้างเฉลี่ย 4.00 เมตร ลึกเฉลี่ย 1.00 เมตร ยาว 350 เมตร ขุดลอกใหม่ดินขุดลอกกว้างเฉลี่ย 5.00 เมตรลึกเฉลี่ย 3.00 เมตร ยาว 350 เมตร หรือมีปริมาณดินขุดลอกไม่น้อยกว่า 3,850 ลบ.ม.
งบประมาณ 138,500 บาท



 29. โครงการยกระดับถนนสายเกาะกลาง 2 หมู่ที่ 5 ตำบลชะอวด
โดยใช้วัสดุลูกรังยกระดับถนนผิวจราจรกว้าง 6.00 เมตร ระยะทาง 107 เมตร หนาเฉลี่ย 0.30 เมตร หรือจำนวนลูกรังไม่น้อยกว่า192 ลบ.ม.แล้วเกลี่ยเรียบตลอดสาย ใช้วัสดุทำหินคลุกทำผิวจราจรกว้าง 5.00 เมตร ระยะทาง 107 เมตร หนาเฉลี่ย 0.10 เมตรหรือจำนวนหินคลุกไม่น้อยกว่า 53 ลบ.ม.แล้วเกลี่ยเรียบตลอดสาย พร้อมวางท่อกลมคอนกรีตเสริมเหล็ก มอก ชั้น3 ขนาด O                ขนาด0.60 เมตร จำนวน1 แห่ง ใช้ท่อจำนวน8 ท่อน งบประมาณ144,600 
 30. โครงการขยายเขตระบบจำหน่ายน้ำประปาหมู่บ้าน (จัดซื้อวัสดุประปาเพื่อมาดำเนินการขยายเขตประปาโดยใช้เครื่องจักรกลของกองช่าง)ถนนสายสามแยกจิกพนม-สะพานต้นโหนด-สี่แยกจิกพนม หมู่ที่ 6 โดยขยายเขตระบบจำหน่ายน้ำประปาใช้ท่อ PVC ชั้น 8.5 ขนาด 2" ระยะทาง 1,830 เมตร
งบประมาณ 71,300 บาท
 31. โครงการขยายเขตไฟฟ้าสาธารณะ(จัดซื้อวัสดุไฟฟ้าเพื่อมาดำเนินการติดตั้งโดยใช้เครื่องจักรกลของกองช่าง) ถนนสาย ทช.4021 ช่วงปากบางกลม-สุดเขตตำบล หมู่ที่ 4 ระยะทางขยายเขตไฟฟ้าสาธารณะ 700 เมตร งบประมาณ 45,000 บาท
รวมงบประมาณที่ขออนุมัติจ่ายขาดเงินสะสม ทั้งสิ้น จำนวน 9,831,300 บาท(เก้าล้านแปดแสนสามหมื่นหนึ่งพันสามร้อยบาทถ้วน)

ระเบียบ/ข้อกฎหมาย
	อาศัยอำนาจตามระเบียบกระทรวงมหาดไทยว่าด้วยการรับ การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น (ฉบับที่ 4)พ.ศ.2561 ข้อ 89ความว่า องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข (1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามกฎหมายกำหนด
	จึงขอเสนอญัตติ เพื่อให้สภาองค์การบริหารส่วนตำบลชะอวด                 พิจารณาอนุมัติต่อไป

	
	

ญัตติของนายกองค์การบริหารส่วนตำบลชะอวด
เรื่อง  ขออนุมัติจ่ายขาดเงินสะสมเพื่อจัดซื้อถังขยะ ประจำปีงบประมาณ                พ.ศ.2563 (สำนักงานปลัด)
หลักการ
	นายกองค์การบริหารส่วนตำบลชะอวด  ขออนุมัติต่อสภาองค์การบริหารส่วนตำบลชะอวด  เพื่อ ขออนุมัติจ่ายขาดเงินสะสม

เหตุผล
        ด้วยองค์การบริหารส่วนตำบลชะอวดได้ดำเนินการออกข้อบัญญัติเรื่องการกำจัดสิ่งปฏิกูลและมูลฝอย พ.ศ.๒๕๔๔ แก้ไขเพิ่มเติม (ฉบับที่ ๒) พ.ศ.๒๕๕๒   โดยได้ดำเนินการบริการจัดเก็บขยะในพื้นที่องค์การบริหารส่วนตำบลชะอวด เขตหมู่ที่ ๑ หมู่ที่ ๘ หมู่ที่  ๙ และหมู่ที่ ๑๐ ซึ่งมีปริมาณขยะประมาณ ๔๐ ตันต่อเดือนและมีแนวโน้มเพิ่มขึ้น ในขณะที่ถังขยะที่มีอยู่ไม่เพียงพอในการรองรับขยะ และถังขยะบางส่วนได้เกิดการเสื่อมสภาพ ชำรุดจากการใช้งานมาเป็นเวลานาน แต่ในข้อบัญญัติงบประมาณรายจ่ายประจำปี  พ.ศ. ๒๕63  ไม่ได้ตั้งงบประมาณเพื่อการนี้ไว้  
              ดังนั้น จึงได้ดำเนินการขออนุมัติจ่ายขาดเงินสะสม เพื่อจัดซื้อถังขยะ มีความจุไม่น้อยกว่า 190 ลิตรจำนวน ๑๐๐ ใบ ตั้งไว้ราคา ใบละ ๘5๐ บาท รวมเป็นเงินทั้งสิ้น ๘5,๐๐๐ บาท (แปดหมื่นห้าพันบาทถ้วน) โดยมีรายละเอียด ดังนี้1)  เป็นถังขยะพลาสติก มีความจุไม่น้อยกว่า 190 ลิตร ผิวของถังไม่บิดงอ ก้นถังเจาะรูระบายน้ำ ตัวถังเป็นสีเดียวกัน และ พ่นสีตราสัญลักษณ์ อบต. และพ่นคำว่า อบต. ชะอวด (สีตามที่ อบต.กำหนด) จำนวน 100 ใบ
           ตามระเบียบกระทรวงมหาดไทยว่าด้วยการรับเงิน  การเบิกจ่ายเงิน  การฝากเงิน  การเก็บรักษาเงินและการตรวจเงินขององค์กรปกครองส่วนท้องถิ่น  พ.ศ. 2547  ข้อ 89 จะต้องได้รับอนุมัติจากสภาองค์การบริหารส่วนตำบล  
          ดังนั้น นายกองค์การบริหารส่วนตำบลชะอวด จึงเสนอญัตติดังกล่าว เพื่อให้สภาองค์การบริหารส่วนตำบลชะอวด พิจารณาอนุมัติต่อไป

	นายวิเชียร    สงเสน
ประธานสภาฯ
	ท่านใดจะแสดงความคิดเห็นในเรื่องใดบ้างครับ เชิญครับ


	นายสุพจน์    สายฟอง 
ผอ.กองช่าง
	ท่านประธานสภา สมาชิกสภาอบต.ทุกท่าน
ขอชี้แจงเอกสารในโครงการ ลำดับ 25 โครงการติดตั้งราวกั้นอันตราย Guard Rail แก้ไขตัวเลข ระยะทางความยาว จากเดิม168 เมตร แก้เป็น104 เมตร ครับ

	นายวิเชียร    สงเสน
ประธานสภาฯ
	ท่านใดจะแสดงความคิดเห็นในเรื่องใดอีกบ้างครับ เชิญครับ



	นายทวี    ภารชาตรี
ส.อบต.หมู่ที่ 5
	ท่านประธานสภา สมาชิกสภาอบต.ทุกท่าน
ผมเห็นว่าโครงการที่จะพัฒนาให้กับพี่น้องประชาชนในตำบลชะอวด                    ดำเนินการได้ดีมาก ตั้งแต่เจ้าหน้าที่กองช่าง  เจ้าหน้าที่สำนักงานปลัด 
ผมขอขอบคุณทุกท่านที่ได้ดำเนินการพัฒนาให้เหมาะสมที่สุด ขอบคุณครับ

	นายวิเชียร    สงเสน
ประธานสภาฯ
	ท่านใดจะแสดงความคิดเห็นในเรื่องใดอีกบ้างครับ เชิญครับ
เมื่อไม่มี  ขอมติสภาฯ ญัตติ เรื่อง ขออนุมัติจ่ายขาดเงินสะสมประจำปีงบประมาณ พ.ศ.2563 ของกองช่างและสำนักงานปลัด
ท่านใดอนุมัติขอให้ยกมือขึ้นครับ
  องค์ประชุม  16  คน
-  อนุมัติ     16  คน
-  ไม่อนุมัติ   (ไม่มี) 
-  งดออกเสียง  (ไม่มี)

	มติที่ประชุม
	อนุมัติเป็นเอกฉันท์


	ระเบียบวาระที่ ๖
	การพิจารณาคัดเลือกตัวแทนสมาชิกสภาท้องถิ่นเพื่อแต่งตั้งคณะทำงาน                  เพื่อจัดทำร่างประมวลจริยธรรมของข้าราชการการเมืองฝ่ายสภาท้องถิ่น 
ประจำปี ๒๕๖๓

	นายวิเชียร   สงเสน
ประธานสภาฯ
	เชิญท่านเลขาสภาฯ ได้ชี้แจงในรายละเอียดครับ


	นายคำนึง   จันทร์คง
ปลัด อบต.
	ท่านประธานสภา สมาชิกสภาอบต.ทุกท่าน
ด้วยสำนักงานปลัด องค์การบริหารส่วนตำบลชะอวด จะดำเนินการจัดทำประมวลจริยธรรมของข้าราชการการเมืองท้องถิ่นขององค์การบริหารส่วนตำบลชะอวด พ.ศ. ๒๕๖๓ เพื่อให้ข้าราชการการเมืองท้องถิ่นฝ่ายสภาท้องถิ่น มีหลักการและแนวทางปฏิบัติงาน เพื่อเป็นเครื่องกำกับความประพฤติของตนในการปฏิบัติงานอย่างมีคุณธรรมและจริยธรรม ให้มีความเป็นปัจจุบันอยู่เสมอ จึงขอให้สภาท้องถิ่นคัดเลือกตัวแทนสภาท้องถิ่น จำนวน ๔ ท่าน เพื่อแต่งตั้งเป็นคณะทำงานฯดังกล่าว 

	นายวิเชียร    สงเสน
ประธานสภาฯ
	ท่านสมาชิกสภาทุกท่าน ขอให้เสนอตัวแทนสมาชิกสภาฯ เพื่อแต่งตั้งคณะทำงานเพื่อจัดทำร่างประมวลจริยธรรมของข้าราชการการเมืองฝ่ายสภาท้องถิ่น            ประจำปี ๒๕๖๓  เชิญครับ

	นายทวี    ภารชาตรี
ส.อบต.หมู่ที่ 5
	ท่านประธานสภา สมาชิกสภา อบต.ทุกท่าน
ผมขอเสนอ   นายวิเชียร   สงเสน  ประธานสภา อบต.

	นายเล็ก    สุขเนาวรัตน์
ส.อบต.หมู่ที่ 1
	ท่านประธานสภา สมาชิกสภา อบต.ทุกท่าน
ผมขอเสนอ   นายโชคดี  แพรกทอง   ส.อบต.หมู่ที่ ๕



	นายโชคดี    แพรกทอง   
ส.อบต.หมู่ที่ ๕
	ท่านประธานสภา สมาชิกสภา อบต.ทุกท่าน
ผมขอเสนอ   นายปรีดี  จันทร์แก้ว   ส.อบต.หมู่ที่ ๒

	นายจรุง    ปิยวิทย์
ส.อบต.หมู่ที่ 9
	ท่านประธานสภา สมาชิกสภา อบต.ทุกท่าน
ผมขอเสนอ   นายวิรัตน์  ชูเขียน  รองประธานสภา ฯ

	นายวิเชียร    สงเสน
ประธานสภาฯ
	ได้แต่งตั้งคณะทำงานเพื่อจัดทำร่างประมวลจริยธรรมของข้าราชการการเมืองฝ่ายสภาท้องถิ่น ประจำปี ๒๕๖๓  ครบทั้ง ๔ ท่าน แล้ว
๑.นายวิเชียร    สงเสน        ประธานสภา อบต.
๒.นายโชคดี    แพรกทอง     ส.อบต.หมู่ที่ ๕
๓.นายปรีดี     จันทร์แก้ว     ส.อบต.หมู่ที่ ๒
๔.นายวิรัตน์   ชูเขียน         รองประธานสภา ฯ


	ระเบียบวาระที่ ๗
	เรื่องอื่นๆ

	นายวิเชียร    สงเสน
ประธานสภาฯ
	ท่านสมาชิกสภา อบต. ทุกท่าน
ท่านใดมีเรื่องที่สำคัญจำเป็นต้องนำมาเสนอในที่ประชุม เชิญครับ

	นายจรัส     นิลทะรัตน์
หน.สำนักงานปลัด
	ท่านประธานสภา สมาชิกสภา อบต.ทุกท่าน
   - ขอนำเรียนเกี่ยวกับการป้องกันและการควบคุมโรคติดเชื้อไวรัสโคโรนา ๒๐๑๙  หรือโรคโควิด ๑๙ ซึ่งทาง อบต.ชะอวด ได้ดำเนินการมาตรการต่างๆ ตามที่รัฐบาลกำหนด ดังนี้ เพื่อลดโรค และไม่ให้พี่น้องประชาชนของตำบลชะอวด                 ติดโรคดังกล่าว ทางอบต.ได้ดำเนินการในเบื้องต้นดังนี้ 
   - การแจกจ่ายหน้ากากอนามัยให้กับพี่น้องประชาชนในตำบลชะอวดทุกคน ประมาณหนึ่งหมื่นกว่าชิ้น เพื่อแจกจ่ายให้กับประชาชนคนละ ๑ ชิ้น
   - จัดซื้อเครื่องวัดอุณหภูมิ จำนวน ๑๒ เครื่อง ให้กับ อสม. .เพื่อใช้ในการ                    คัดกรองผู้ป่วยทั้งประชาชนที่อยู่ในพื้นที่และประชาชนที่เดินทางมาจากต่างจังหวัด
   - จัดซื้อเจลล้างมือและแอลกอฮอล์ในการปฏิบัติหน้าที่
   - การสนับสนุน อปพร. ปฏิบัติหน้าที่ร่วมกับ กำนัน ผู้ใหญ่บ้าน ที่ด่านตรวจ                  คัดกรองด่านความมั่นคงตาม พรบ.ในสถานการณ์ฉุกเฉิน ตั้งแต่วันที่ ๑๗ เมษายน                             จนถึงปัจจุบัน เพื่อตรวจคัดกรองบุคคลไม่ปฏิบัติตาม พรบ.ฉุกเฉิน
   - การอบรมให้ความรู้ในการป้องกัน การจัดทำหน้ากากอนามัยและปัจจุบันสถานการณ์ก็ยังไม่น่าไว้วางใจ ซึ่งทางจังหวัดนครศรีธรรมราชได้ออกหนังสือมา               ๑ ฉบับ จังหวัดนครศรีธรรมราช ขอเรียนว่าในปัจจุบันการแพร่ระบาดของโรคติดเชื้อไวรัสโคโรนา ๒๐๑๙ หรือโรคโควิด ๑๙ จะลดน้อยลงแล้ว แต่ก็ยังไม่น่าไว้วางใจ ขอให้ระมัดระวังและอย่าประมาท ครับ

	นายวิเชียร   สงเสน
ประธานสภาฯ
	ท่านอื่นมีอะไรอีกบ้าง เชิญครับ


	นายเล็ก    สุขเนาวรัตน์
ส.อบต.หมู่ที่ 1
	ท่านประธานสภา สมาชิกสภา อบต.ทุกท่าน
กระผมต้องขอขอบคุณ อบต.ชะอวด ที่ได้มอบหน้ากากอนามัยให้กับพี่น้องประชาชนตำบลชะอวด ผมในฐานะตัวแทนประชาชนของหมูที่ ๑ ได้แจกจ่ายหน้ากากอนามัยให้กับ อสม. ทุกท่าน และอสม.ดำเนินการแจกจ่าย                             ให้กับประชาชนในหมู่ที่ ๑ ครบถ้วนแล้ว ทางชาวบ้านก็รู้สึกดีใจ  และในส่วนของ
เจลล้างมือและเครื่องวัดอุณหภูมิ ตอนนี้ อสม.ของหมู่ที่๑ ลงพื้นที่เพื่อคัดกรองประชาชนที่เดินทางมาจากต่างจังหวัด  ต้องขอขอบคุณทาง อบต.ชะอวด ครับ

	นายวิเชียร    สงเสน
ประธานสภาฯ
	ท่านสมาชิกสภา อบต. ทุกท่าน
ต่อไปขอหารือเรื่อง การจัดซื้อวัคซีนสุนัขบ้า  เนื่องจากปัจจุบันนี้การแพร่ระบาดของโรคติดเชื้อไวรัสโคโรนา 2019  จึงขอให้สมาชิกสภา อบต.                              แสดงความคิดเห็นว่าจะมีผู้ลงพื้นที่ฉีดวัคซีนให้กับสัตว์หรือไม่ เชิญครับ

	นายเล็ก    สุขเนาวรัตน์
ส.อบต.หมู่ที่ 1
	ท่านประธานสภา สมาชิกสภา อบต.ทุกท่าน
ผมเห็นว่าแล้วแต่พิจารณาครับ แต่สำหรับหมู่ที่๑ ชาวบ้านต้องการวัคซีนครับ

	นายประภาส    แนมใส
ส.อบต.หมู่ที่ 10
	ท่านประธานสภา สมาชิกสภา อบต.ทุกท่าน
ไม่ต้องจัดซื้อครับ เพราะเป็นอันตรายต่อผู้ลงพื้นที่ปฏิบัติ

	นายวิเชียร    สงเสน
ประธานสภาฯ
	ท่านใดจะแสดงความคิดเห็นอีกบ้างครับ เชิญครับ
เมื่อไม่มีท่านใดแสดงความคิดเห็น ก็แสดงว่าเสียงข้างมากของสมาชิกสภา                     มีมติไม่จัดซื้อวัคซีนสุนัขบ้า  ครับ

	นายบุญฤทธิ์    แคล้วแก้ว
นายก อบต.
	ท่านประธานสภา สมาชิกสภา อบต.ทุกท่าน
- การจัดซื้อวัคซีนสุนัขบ้า  ผมเห็นว่าน่าชะลอไว้ก่อน เพื่อป้องกันโรคระบาดที่              จะเกิดขึ้น ปกติแล้วเมื่อมีการเกิดโรคระบาดทางปศุสัตว์อำเภอจะแจ้งให้ทราบ              ถ้าเป็นได้ขอหารือว่าน่าจะชะลอไว้ก่อนเพื่อไม่ให้เกิดปัญหาในช่วงเกิดโรคระบาด ซึ่งสำนักงานปลัดได้ขออนุมัติจัดซื้อวัคซีนแล้วแต่ก็ยังไม่ได้ดำเนินการ
- ทาง อบต.ชะอวด ได้รับเงินอุดหนุนเฉพาะกิจ  งบประมาณ 22 ล้านกว่าบาท ตอนนี้ของ ม.2 กำลังดำเนินการ  และโครงการของ ม.8 ตอนนี้ผู้รับจ้างเข้ามาเซ็นสัญญาเรียบร้อยแล้ว และอีก 2 โครงการ โครงการประปาของ ม.7 บ้านผู้ใหญ่สมนึก ได้ผู้รับจ้างแล้ว และโครงการลานกีฬา ก็ได้ผู้รับจ้างแล้ว และที่ยังไม่ได้               ผู้รับจ้างและที่กำลังดำเนินการอยู่ โครงการปรับปรุงประปา ของม.3 ม.2 ม.6  งบประมาณโครงการละ 2 ล้าน 4 แสนกว่าบาท ขออนุญาตแจ้งเพื่อทราบ ครับ
- การแก้ปัญหาของพี่น้องประชาชน ในเรื่องการ ใช้ถนนหนทาง ตอนนี้มีหินคลุก
 ขอฝากสมาชิกหากมีความจำเป็นเดือดร้อนก็ให้ทำหนังสือแจ้งมาทางกองช่าง 

	นายวิเชียร   สงเสน
ประธานสภาฯ
	ท่านอื่นมีอะไรอีกบ้าง เชิญครับ




	นายประภาส    แนมใส
ส.อบต.หมู่ที่ 10
	ท่านประธานสภา สมาชิกสภา อบต.ทุกท่าน
- ไฟฟ้าสาธารณะ ม.10 ได้ประสานมาทางกองช่างแล้ว                                 เพื่อดำเนินการซ่อมแซมต่อไป ครับ
- ผมขอเสนอ รถบรรทุกน้ำ/ดับเพลิง ของ อบต. เกิดการชำรุดมากแล้ว                           ขอให้ตั้งงบประมาณซื้อใหม่ และรถคันนี้ขอให้ส่งซ่อม ครับ
- รถบรรทุกรถแบ็คโฮยังใช้ผิดประเภท น่าจะซื้อรถสำหรับบรรทุกรถแบ็คโฮโดยตรงครับ
- ทางเข้าสวนสมเด็จเจ้าฟ้าฯ น่าจะจ่ายขาดเงินสะสม ราดยางให้ดูสวยงามครับ

	นายโสพล    สงสว่าง
ส.อบต.หมู่ที่ 8
	ท่านประธานสภา สมาชิกสภา อบต.ทุกท่าน
- ถนนสี่แยกกองทราย เป็นหลุมลึก ขอให้ดำเนินการแก้ปัญหา                                 เพราะกลัวจะเกิดอุบัติเหตุ ครับ

	นายบุญฤทธิ์    แคล้วแก้ว
นายก อบต.
	ท่านประธานสภา สมาชิกสภา อบต.ทุกท่าน
- ถนนสี่แยกกองทราย ผมจะให้กองช่างลงพื้นที่สำรวจ และทำบันทึกเสนอเพื่อที่จะแก้ไขให้กับพี่น้องประชาชน
- ม.10 ไฟฟ้าสาธารณะได้ประสานกับกองช่างไปแล้ว
ในเรื่องของรถน้ำ ผมเห็นด้วยที่ทาง ส.อบต.ม.10 นำเสนอจะต้องนำเข้าแผนครับ
- รถสำหรับบรรทุกรถแบ็คโฮ จะประสานกับกองช่างครับ 

	นายจรุง    ปิยวิทย์
ส.อบต.หมู่ที่ 9
	ท่านประธานสภา สมาชิกสภา อบต.ทุกท่าน
- ไฟฟ้าสาธารณะ ถนนสามแยกกองร้อย ประมาณ 5 จุด ที่ต้องซ่อมแซมครับ
- ซ่อมแซมถนนชำรุดตรงสามแยก ไป รร.ชว. และสามแยกสายป้ายยักคอ

	นายบุญฤทธิ์  แคล้วแก้ว
นายก อบต.
	ท่านประธานสภา สมาชิกสภา อบต.ทุกท่าน
- ถนนสามแยกกองร้อย จัดซื้อโคมไฟ ได้แจ้งทางกองช่างแล้ว

	นายวิเชียร   สงเสน
ประธานสภาฯ
	ท่านอื่นมีอะไรเพิ่มเติม เชิญครับ     
เมื่อไม่มีสำหรับวันนี้ การประชุมสภาฯ สมัยวิสามัญ เป็นไปด้วยความเรียบร้อยครบระเบียบวาระการประชุม ต้องขอขอบคุณทุกท่าน  ปิดการประชุมครับ

ปิดประชุม  เวลา ๑๒.๐๐ น.

                              คำนึง     จันทร์คง
                          (นายคำนึง   จันทร์คง)
                     ปลัดองค์การบริหารส่วนตำบล
          เลขานุการสภาองค์การบริหารส่วนตำบลชะอวด



 
